# Bultaco Tirón

La Bultaco Tirón fou un model de motocicleta infantil de trial fabricat per Bultaco entre 1971 i 1974. Destinada a un públic d'entre 10 i 14 anys, era una reproducció a escala de la reeixida Sherpa T (de la qual aprofitava el conjunt dipòsit-selló), amb el xassís i les rodes més petits i un motor heretat de la Lobito de 1966. Tot i ser un model encarat al trial, la Tirón tenia dues característiques poc apropiades per a la pràctica d'aquest esport: un pes excessiu i unes rodes d'una mida tan poc usual que s'hi havien de muntar pneumàtics llisos. Aquestes mancances li restaren èxit comercial i varen fer que la franja de mercat a què anava destinada fos dominada per la seva competència, la Montesa Cota 25, menys potent però més preparada per al trial infantil. A causa d'això, Bultaco retirà la Tirón el 1974 i la substituí per la Chispa, similar en concepte a la Cota 25.
A banda del seu conjunt dipòsit-selló d'una sola peça en colors vermell i argentat (el mateix que el de la Sherpa T), les principals característiques de la Bultaco Tirón eren aquestes: motor de dos temps monocilíndric refrigerat per aire de 99 cc amb canvi de cinc velocitats, bastidor de bressol simple, frens de tambor i amortidors de forquilla convencional davant i telescòpics darrere.

## Història

Presentada al Saló de l'Automòbil de Barcelona de 1971 i comercialitzada a partir de març de 1972, la Tirón fou un model creat a partir de l'experiència dels fills de l'amo de Bultaco, Paco Bultó, que eren sempre els primers a provar els prototips de la marca. Era una moto destinada a promocionar el trial entre els joves de deu anys en endavant, ja que per a edats inferiors resultava massa pesada, grossa i potent. El motor, de quasi 100 cc amb canvi de 5 velocitats ben esglaonades, era el de l'antiga Lobito negra i blava (el model 19N), amb la potència augmentada a 10 CV i una velocitat màxima de 85 km/h. Com que en aquella època no es fabricaven pneumàtics amb les mesures de les seves rodes -l'anterior, de 14 polzades-, la Tirón en duia uns amb dibuix però sense tacs, cosa que feia que el pilot aprengués trial de manera inusual i gens còmoda.
Com a curiositat, el pilot de ral·lis Antoni Zanini en tenia una que duia sovint a les curses, aprofitant la seva mida reduïda per a transportar-la amb facilitat. Zanini feia servir la seva Tirón per al reconeixement dels trams cronometrats o per a moure's pels paddocks.

## Fitxa tècnica

Bultaco Tirón :
| Id. Model | 73 | Un noi amb una Tirón en un curset de trial infantil a mitjan anys 70 |
| Núm. Sèrie | 73.000.001 | Un noi amb una Tirón en un curset de trial infantil a mitjan anys 70 |
| Anys | 1971 - 1974 | Un noi amb una Tirón en un curset de trial infantil a mitjan anys 70 |
| CC | 99,108 | Un noi amb una Tirón en un curset de trial infantil a mitjan anys 70 |
| Diàmetre x Carrera | 49,5 x 51,5 mm | Un noi amb una Tirón en un curset de trial infantil a mitjan anys 70 |
| Compressió | 8,5:1 | Un noi amb una Tirón en un curset de trial infantil a mitjan anys 70 |
| CV | 10 a 8.000 rpm | Un noi amb una Tirón en un curset de trial infantil a mitjan anys 70 |
| Carburador | Zenith 18 MX | Un noi amb una Tirón en un curset de trial infantil a mitjan anys 70 |
| Canvi | 5 velocitats | Un noi amb una Tirón en un curset de trial infantil a mitjan anys 70 |
| Suspensió davant | Forquilla telescòpica | Un noi amb una Tirón en un curset de trial infantil a mitjan anys 70 |
| Suspensió darrera | Amortidors hidràulics | Un noi amb una Tirón en un curset de trial infantil a mitjan anys 70 |
| Pneumàtic davant | 2,50 x 17" | Un noi amb una Tirón en un curset de trial infantil a mitjan anys 70 |
| Pneumàtic darrera | 3,25 x 14" | Un noi amb una Tirón en un curset de trial infantil a mitjan anys 70 |
| Frens davant | Tambor 105 x 20 mm | Un noi amb una Tirón en un curset de trial infantil a mitjan anys 70 |
| Frens darrera | Tambor 125 x 25 mm | Un noi amb una Tirón en un curset de trial infantil a mitjan anys 70 |
| Pes en sec | 67,5 Kg | Un noi amb una Tirón en un curset de trial infantil a mitjan anys 70 |
| Dipòsit | Vermell i argentat (4,25 l) | Un noi amb una Tirón en un curset de trial infantil a mitjan anys 70 |
| Un noi amb una Tirón en un curset de trial infantil a mitjan anys 70 ||

## Referències

* 1 2 3 «Bultaco, més que un mite». Fricandó motarra, 16-03-2009. [Consulta: 17 abril 2017].
* ↑ «Bultaco - 1971» (en castellà). motoguapa.com. Arxivat de l'original el 13 de març 2017. [Consulta: 12 abril 2017].
* ↑ «Bultaco Chispa» (en castellà). fichas-tecnicas.motos.es, 2015. Arxivat de l'original el 1 de juliol 2014. [Consulta: 20 abril 2015].
* 1 2 3 4 «Presentación Bultaco Tirón» (en castellà). escaparamoto.com, 18-07-2016. [Consulta: 17 abril 2017].
* ↑ «1974 Bultaco Tiron» (en anglès). bike-urious.com, 10-04-2014. [Consulta: 17 abril 2017].
* ↑ «Tirón Folleto» (JPG. Catàleg original escanejat) (en anglès i castellà). motoguapa.com. Bultaco Cemoto, 1971. [Consulta: 12 abril 2017].
* ↑ «Bultaco Tirón» (en castellà). autoclasico.es. [Consulta: 17 abril 2017].

## Enllaços externs

* Vídeo d'un adult conduint una Bultaco Tirón